cyanic-selkie/wikianc huggingface dataset:
Tomazo Albinoni
Tomazo Džovanni Albinoni (it); dzimis, miris ) bija baroka laika Venēcijas vijolnieks un komponists. Dzīves laikā pazīstams kā operu autors, taču mūsdienās visbiežāk tiek atskaņoti viņa instrumentālie skaņdarbi.
Iespējams, populārākā kompozīcija, kas tiek apzīmēta ar Albinoni vārdu, adadžo sol minorā, mūsdienās tiek atzīta par mistifikāciju, ko pēc Otrā pasaules kara sarakstījis Albinoni mūzikas pētnieks Remo Džadzoto, kurš gan apgalvoja, ka kompozīcijas basa partija piederot Albinoni. 1998. gadā, pirms savas nāves Džadzoto apstiprināja, ka 1958. gadā publicētā kompozīcija ir pilnīgi viņa paša sacerēta.
Apple M1
Apple M1 ir pirmā ARM balstītā sistēma, kas veidota uz vienkristālshēmas procesora (SoC), kuru kompānija Apple Inc izstrādāja kā centrālo procesoru (CPU) savai Macintosh datoru līnijai. Tas ir izvietots operētājsistēmās MacBook Air (M1, 2020), Mac mini (M1, 2020) un MacBook Pro (13 collu, M1, 2020). Tā ir pirmā personālā datora mikroshēma, kas izveidota, izmantojot 5 nm procesu. Apple M1 čips vienā 5 nm izstrādātā mikroshēmā ar 16 miljardu tranzistoru palīdzību apvieno visu svarīgo — centrālo procesoru, videokarti, operatīvo atmiņu, kešatmiņu un Neural Engine mākslīgā intelekta bloku.
M1 procesora arhitektūra
M1 procesorā ir iekļauti četri augstas veiktspējas Firestorm un četri energoefektīvi Icestorm kodoli, kas nodrošina konfigurāciju, kas ir līdzīga ARM DynamIQ un Intel hibrīdajiem Lakefield un Alder Lake procesoriem. Augstas veiktspējas kodoliem ir 192 Kb L1 direktīvu kešatmiņa un 128 KB L1 datu kešatmiņa, un tiem ir kopīga 12 MB L2 kešatmiņa; energoefektīvajiem kodoliem ir 128 KB L1 direktīvu kešatmiņa. Icestorm (energo efektīvs) "E klastera" frekvence ir 0,6—2,064 GHz, bet maksimālais enerģijas patēriņš ir 1,3 W. Firestorm “P klastera” frekvence ir 0,6—3,204 GHz, bet maksimālais enerģijas patēriņš ir 13,8 W. Neurālais motors M1, kas aprīkots ar Apple vismodernāko 16 kodolu arhitektūru spēj veikt 11 triljonus operāciju sekundē. Visa M1 mikroshēma ir izstrādāta, lai gūtu panākumus mašīnmācībā, ar ML paātrinātājiem procesorā un jaudīgu GPU, tāpēc tādiem uzdevumiem kā video analīze, balss atpazīšana un attēlu apstrāde būs tāds pats veiktspējas līmenis, kāds vēl nebija redzams Mac datorā. M1 mikroshēma pārnes Apple Neural Engine uz Mac, ievērojami paātrinot mašīnmācīšanās (ML) uzdevumus. Neurālais motors M1, kas aprīkots ar Apple vismodernāko 16 kodolu arhitektūru, kas spēj veikt 11 triljonus operāciju sekundē, ļauj mašīnmācīties līdz pat 15x ātrāk. Faktiski visa M1 mikroshēma ir izstrādāta, lai gūtu panākumus mašīnmācībā, ar ML paātrinātājiem procesorā un jaudīgu GPU, tāpēc tādiem uzdevumiem kā video analīze, balss atpazīšana un attēlu apstrāde būs tāds pats veiktspējas līmenis, kāds vēl nebija redzams Mac datorā.
Rosseta2
Rosetta 2 ir emulators, kas paredzēts, lai pārvarētu pāreju starp Intel un Apple procesoriem. Īsāk sakot, tas tulko Intel vajadzībām izveidotas lietotnes, lai tās darbotos ar Apple Silicon (M1).
Ir arī dažas lietotnes (ieskaitot Microsoft Office lietotnes), kas tiek tulkotas, pirmo reizi palaižot tās. Šī tulkošanas nepieciešamība pirmajā palaišanas reizē nozīmē, ka lietotnes sākotnēji var palaist nedaudz lēnāk nekā parasti (dažos gadījumos līdz 20 sekundēm), taču nākamajā reizē, kad lietojat lietojumprogrammu, tāda pati kavēšanās nenotiks. Viss process notiek fonā, un, lai gan tas var nedaudz ietekmēt veiktspēju, agrīnie ziņojumi liecina par veiktspējas palielināšanu, pārejot uz M1 mikroshēmu, nekā to kompensē.
Bunurana
Bunurana (id) vai Natuna Besara (Pulau Natuna Besar — ‘Lielā Natuna’) ir Indonēzijai piederoša sala Natunas jūrā, Natunas salu lielākā sala. Administratīvi ietilpst Riau Salu provinces Natunas apriņķī. Lielākā apdzīvotā vieta ir apriņķa centrs Ranai (12 747 iedzīvotāji).
Ģeogrāfija
Sala izvietojusies Indonēzijas ziemeļrietumu daļā Dienvidķīnas jūras (Natunas jūras) dienvidos, pieder Tudžuhu arhipelāga Natunas salām, to galvenā sala. Sala kalnaina, augstākais punkts ir Ranai kalns 1035 m vjl salas austrumos. Valda tropiskais klimats, ainavā dominē tropiskie lietusmeži. Daļa salas piekrastes akvatorijas ietilpst Natunas jūras nacionālajā parkā.
Banna
Banna (en, ga) ir Ziemeļīrijas garākā upe. Tās garums ir 129 kilometri.
Ivars Šteinbergs
Ivars Šteinbergs (dzimis 1991. gada 19. septembrī) ir latviešu dzejnieks.
Biogrāfija
I. Šteinbergs beidzis Rīgas Valsts vācu ģimnāziju, ieguvis bakalaura grādu Latvijas Universitātes Humanitāro zinātņu fakultātē. Ieguvis maģistra grādu salīdzinošajā literatūrzinātnē Ņujorkas štata universitātē Bingemtonā (SUNY, Binghamton) (ASV, 2018). No 2016. līdz 2017. gadam strādājis portālā "Delfi". Kopš 2019. gada LU LU Literatūras, folkoras un mākslas institūta asistents. Studē Latvijas Kultūras akadēmijas doktorantūrā.
Mesalīna
Valērija Mesalīna, dzimusi vai , mirusi 48. gadā) bija Romas impērijas imperatora Klaudija trešā sieva. Savulaik bijusi viena no ietekmīgākajām personām impērijā. Savas uzvedības dēļ kļuvusi par seksuālās izvirtības simbolu. Sodīta ar nāvi, kad centās atbīdīt no varas imperatoru Klaudiju.
Ivars Šteinbergs
Biogrāfija
Literāras publikācijas kopš 2012. gada. 2020. gadā izdots I. Šteinberga pirmais dzejoļu krājums "Strops". Tas nominēts Literatūras gada balvai kategorijā "Labākā debija", 2021. gadā saņēmis Dzejas dienu balvu un Ojāra Vācieša prēmiju. 2022. gadā izdotajā grāmatā "Jaunība" apkopotas trīs poēmas: "Rokenrols", "Stopētāju balādes" un "Ar mēli". 2023. gada februārī grāmata iekļauta Literatūras gada balvas garajā sarakstā.
Publicē atdzejojumus galvenokārt no angļu valodas, kā arī recenzijas par dzejas grāmatām. Nominēts Normunda Naumaņa balvai mākslas kritikā (2021). Sastādījis Jāņa Rokpeļņa "Rakstu" 1. sējumu (2022).
Banna
Upes nosaukums īru valodā nozīmē "dieviete". Tā sāk savu tecējumu no Mornas kalniem Ziemeļīrijas galējos dienvidos. Tek ziemeļu virzienā, vidustecē caurtekot Lohneja ezeru. Ietek Ziemeļu šaurumā.
Upei bija svarīga loma Ziemeļīrijas industrializācijā, sevišķi linu audumu industrijā. Bannu uzskata par robežu starp divām atšķirīgām Ziemeļīrijas daļām — rietumu daļu, kas ir rūpnieciska, ar protestantu un unionistu dominanti, un austrumu daļu, kas ir lauksaimnieciskāka, ar katoļu un republikāņu dominanti.
Andžāni
Andžāni var būt:
Svātova
Svātova ir ciems Pušas pagastā, Rēzeknes novadā. Atrodas 238 km attālumā no Rīgas.
Ciema apkārtnē atrodas Svātovas ezers.
Paideri (Lauderu pagasts)
Paideri ir ciems Zilupes novada Lauderu pagastā. Izvietojies pagasta ziemeļu daļā 3,4 km no pagasta centra Lauderiem, 11,7 km no novada centra Zilupes un 300,1 km no Rīgas.
Apdzīvotā vieta izvietojusies netālu no autoceļa V514 (Duboviki–Lauderi).
Lībiešu virtuve
Lībiešu virtuve (liv) ir lībiešiem raksturīgo ēdienu un to gatavošanas īpatnību kopums, kas veidojies dažādu ģeogrāfisku un vēsturisku apstākļu ietekmē.
Zivju ēdieni
Lībiešu virtuvē pamatā ietilpst vietējās jūras veltes — zivis (jo īpaši plekstes (lībiskajā dialektā: plekst, liv) un reņģes (strimal, sīlkõd)), ko vārīja, cepa, sālīja, žāvēja un kūpināja. Tā kā lībiešu apdzīvotā piekraste nebija auglīga, tie ar lauksaimniecību īpaši nenodarbojās un līdz 20. gadsimtam maizi, miltus, putraimus, kartupeļus un daudz ko citu galvenokārt ieguva apmaiņā pret zivīm.
Maizes, miltu un graudu ēdieni
Ierobežotās sējas platības un zemes neauglīguma dēļ lībieši maizi parasti cepa tikai sestdienās visai nedēļai, un tā lielāko tiesu bija rudzu maize (rupmaiz; riggi lēba), bet baltmaize bija vēl retāka, un to cepa tikai svētkiem. Graudus un to izstrādājumus lībieši bieži vien iemainīja no zemniekiem. No miltiem (sākotnēji miežu miltiem, bet vēlāk arī no rudzu un kviešu miltiem), roņu vai zivju taukiem un dažkārt arī rīvētiem kartupeļiem, kartupeļu biezputras vai rīvētiem burkāniem gatavoja pankūkām līdzīgu ēdienu — plēdu (plädīņ), ko cepa maizes krāsnī vai cepeškrāsnī.
No vārītiem, kaltētiem un maltiem graudiem un rūgušpienu vai svaigu pienu un ievārījumu taisīja launaga ēdienu pūteli (kamārok, pūtiļ), bet, pienā vārot drupenu mīklu no sakultas olas vai jaunpiena un miltiem, gatavoja drupiņzupu (drupšiņzup, drupšiņrok), un dažādus tās paveidus — kunkliņzupu (kunkliņzup, kunkiļmūoz), ķiļķēnzupu (ķiļķēnzup), končiņzupu (končiņzup) un rīvķiļķēnus (rīvķiļķēn, rīvkukīļd), kam papildus pievienoja arī kartupeļus. Savukārt no neraudzētas rudzu mīklas gatavoja sklandraušus (sklandrouš, sūr kakūd).
Gaļas ēdieni
Arī ar lopkopību lībieši nodarbojās maz, tāpēc gaļa un piena produkti lībiešu virtuvē nebija daudz un to ēdieni bija vienkārši. Cūkas kāva rudenī līdz Ziemassvētkiem, un lielāko daļu gaļas sālīja vai žāvēja ziemai. Kaušanas laikā nelielā daudzumā gatavoja desas, bet pāri palikušos taukus (tauk, razā) un dradžus (drādž, spradžād) zieda uz maizes. Lopu zarnās iepildot putraimus, sagriezta speķa gabaliņus un sīpolus gatavoja putraimdesas (sūrmõdmȭka), kam sākotnēji nepievienoja asinis un kas bijušas baltā krāsā. Svaigu cūkas asins pievienošanu putraimdesām lībieši esot aizguvuši no kaimiņos dzīvojošajiem baltiem un 19. gadsimtā tā jau bija izplatīta prakse.
Piena ēdieni
Svaigu pienu lietoja gandrīz tikai un vienīgi ēdienu aizdaram, pievienojot šķidrām putrām, biezputrām un zupām. Pārējo pienu raudzēja un no tā ieguva skābo krējumu un sviestu. No piena ēdieniem gatavoja skābputru (skābputr, appõrok), ko vasarā glabāja pieliekamajā vai virtuvē uz sola īpašā koka spainī, un uz lauka pļāvējiem veda koka muciņās, kā arī rūgušpienu (appõnsēmd̦a), slapnāmu (slapnamu, kaštīm), drupanmaizi (drupanmaiz, matšpod̦īņ) un bukstiņu biezputru (bukstiņputr, sūrmõd sandrok), ko parasti gatavoja miežu putraimiem pievienojot nomizotus kartupeļus, sāli un uzvārītu pienu.
Saldie ēdieni
Agrāk cukurs nebija plaši izplatīts, un saldos ēdienus lībiešu virtuvē galvenokārt veidoja dažādi pagatavotas ogas (mōŗad). Bez cukura sagatavotas ogas sauca par zapti vai zafti.
Dreimaņi
Dreimaņi var būt:
Vēlēšanas (filma)
"Vēlēšanas" (en) ir 1999. gada ASV melnās komēdijas filma, kuras režisors ir Aleksandrs Peins. Filmā galvenās lomas atveido Metjū Broderiks un Rīza Viterspūna. Filma balstīta uz tāda paša nosaukuma Toma Perota 1998. gada romānu.
Filmas sižets stāsta par vidusskolas prezidenta vēlēšanām un tas satirizē politiku un vidusskolas dzīvi. Filma stāsta par populāru skolas skolotāju Džimu un skolnieci Treisiju, kura viņam nepatīk. Kad Treisija piedalās skolas prezidenta vēlēšanās, Džims cenšas sabojāt viņas kandidatūru, atrodot citu kandidātu.
Filmas "Vēlēšanas" pirmizrāde notika un to izplatīja Paramount Pictures. Lai gan filma nebija finansiāli veiksmīga, tā guva lielu kritiķu atzinību. To nominēja Amerikas Kinoakadēmijas balvai kategorijā "Labākais adaptētais scenārijs", Viterspūnu nominēja Zelta globusa balvai un tā saņēma Independent Spirit Awards balvu kā "Labākā filma". Tīmekļa vietnē Rotten Tomatoes filmai ir 92% vērtējums.
Doktors (tēls)
Reģenerācija
Doktoram piemīt spēja atjaunoties (reģenerēties), ja viņš ir nāvējoši ievainots. Zināms, ka atjaunošanās var notikt 13 reizes, bet 2013. gada sērijā Time of the Doctor Doktoram tiek piešķirtas vēl 12 dzīvības. Katru reizi, kad Doktors atjaunojas, mainās ne tikai viņa izskats, bet arī raksturs. Kopš seriāla pirmsākumiem 1963. gadā doktoru ir tēlojuši 14 dažādi aktieri. Doktora tēls līdz šim (2015. gadam) ir atjaunojies 15 reizes (10. Doktors ir atjaunojies divreiz).
Pila (Grieķija)
Pila (el), vēsturiski zināma ar nosaukumu Navarina, ir pilsēta Grieķijā, Peloponēsā. Atrodas Navarinas līča krastā pie Jonijas jūras, ap 40 km uz dienvidrietumiem no Kalames. Pilas-Nestoras dēma administratīvais centrs Mesinijas nomē, Peloponēsas perifērijā. Pila ir Navarinas līča galvenā osta. Pēc 2011. gada skaitīšanas datiem šeit dzīvoja 2345 iedzīvotāji.
Aizvēsture un antīkie laiki
Klasiskās Grieķijas laikā pēc Tukidīda ziņām šī vieta netika apdzīvota, taču Peloponēsas kara laikā 425. gadā pr.Kr. šeit notika Pilas kauja starp atēniešu un spartiešu flotēm.
Viduslaiki un jaunie laiki
Pēc tam par Pilu nav nekādu ziņu līdz pat 13. gadsimtam, kad tā kļuva par franku Ahajas principāta daļu. 1280. gados franki šajā vietā uzcēla Paleokastro cietoksni, kas biežāk pazīstama ar franču nosaukumu Portdežens vai itāļu nosaukumu Navarina. Venēcijas republikas kontrolē Pila atradās no 1417. līdz 1500. gadam, kad to iekaroja osmaņu impērija. Osmaņi izmantoja Pilu un līci kā jūras spēku karabāzi un uzcēla tur Ņūkastro cietoksni jeb Jauno Navarinu. Teritorija palika osmaņu impērijas kontrolē līdz pat 1821. gada Grieķijas neatkarības karam, izņemot īsus laika periodus no 1685. līdz 1715. gadam, kad šeit varu atjaunoja Venēcijas republika un 1770.-1771. gadu, kad šo vietu ieņēma Krievijas karaflote. Ibrahims-Pašā no Ēģiptes 1825. gadā atkaroja cietoksni, taču turku-ēģiptiešu flotes sakāves rezultātā 1827. gadā Navarinas kaujā un franču militārās ekspedīcijas iesaistīšanās 1828. gadā piespieda Ibrahimu pamest Peloponēsu un atzīt Grieķijas neatkarību. Pašreizējo pilsētu aiz cietokšņa mūriem uzcēla Morejas ekspedīcijas kara inženieri Nikolaja Žozefa Mezona vadībā 1829. gadā, bet Pilas nosaukumu ar karaļa rīkojumu atjaunoja 1833. gadā.
Zinātne
Pilas pilsētas rajonā darbojas projekts NESTOR — starptautiska zinātniska kolaborācija, kas darbojas pie zemūdens neitrīno teleskopa projekta.
FA Community Shield
FA Community Shield, ir ikgadēja futbola spēle, kurā iepriekšējās sezonas Anglijas Premjerlīgas uzvarētāji spēlē pret FA kausa uzvarētājiem. Kopš 1974. gada spēli parasti aizvada Vemblija stadionā. Spēli organizē Anglijas Futbola asociācija un spēles ienākumi tiek ziedoti vairākiem labdarības projektiem Anglijā.
Pašreizējie FA Community Shield ieguvēji ir Arsenal FC, kuri uzvarēja Manchester City.
Biešona pilskalns
Biešona pilskalns (arī Biešēnu pilskalns) atrodas Latgalē, Preiļu novada Aglonas pagasta dienvidaustrumos. Atrodas uz pussalas Biešona ezera dienvidu krastā. Uz dienvidiem no pilskalna atrodas valsts autoceļš P62 (Krāslava — Preiļi — Madona), kā arī Bēšonu ciems.
Sentfilipa pagasts (Antigva un Barbuda)
Pagasta administratīvais centrs un lielākā apdzīvotā vieta ir Karlisle. Pagasta kopējā platība ir 40,67 km², pēc 2011. gada datiem pagastā dzīvo 3125 iedzīvotāji. Tas ir ceturtais lielākais Antigvas un Barbudas pagasts pēc platības un vismazākais pagasts pēc iedzīvotāju skaita.
Dubrovka
Dubrovka var būt:
Nellija Ločmele
Dzīves gājums
Žurnālistes gaitas Ločmele sāka 1992. gadā kā politikas reportiere laikrakstā "Neatkarīgā Cīņa". Šajā laikā viņa bija arī laikraksta pielikuma "Cietumnieku avīze" redaktore. No 1994. līdz 2000. gadam viņa bija politikas ziņu reportiere laikrakstā "Diena", un 1996. gadā stažējās laikrakstā "Tulsa World" Oklahomā, ASV. 2001.—2006. gadā Ločmele bija galvenā redaktore sabiedriskās politikas portālā Politika.lv. 2006. gadā viņa kļuva par izdevniecības "Reģionālā prese Diena" galveno redaktori un direktori, bet 2008.—2009. gadā bija galvenā redaktore un valdes locekle izdevniecībā "Dienas Mediji".
Pēc "Dienas Mediji" īpašnieku maiņas 2010. gadā Ločmele kopā ar laikraksta "Diena" bijušajiem kolēģiem nodibināja nedēļas žurnālu "IR", ir tā galvenā redaktore un a/s "Cits Medijs" valdes locekle.
Nellija Ločmele ir biedrības "PROVIDUS" līdzdibinātāja un biedre un Latvijas žurnālistu asociācijas biedre.
Apbalvojumi
Ločmele ir saņēmusi Latvijas žurnālistu savienības balvu “Žurnālistikas cerība” (1997), a/s "Diena" balvu "Gada direktors" un Latvijas žurnālistu asociācijas Izcilības balvu (2013). 2021. gada 20. aprīlī kļuva par Triju Zvaigžņu ordeņa komandieri "par sevišķiem nopelniem Latvijas valsts labā, par nozīmīgu ieguldījumu demokrātijas stiprināšanā un Latvijas informācijas telpas kvalitātē, risinot valstiski un sabiedriski nozīmīgus tematus un pārstāvot kvalitatīvu, profesionālu un ētisku žurnālistiku".
1644. gads Latvijā
Šajā lapā ir apkopoti '''1644. gada notikumi pašreizējās Latvijas''' teritorijā, kuras Kurzemes un Zemgales novadi atradās Kurzemes hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Vidzemes novads ietilpa zviedru Vidzemes sastāvā, kas bija Zviedrijas domīnija, bet Latgales novads poļu Vidzemes jeb Inflantijas sastāvā, kas bija Žečpospolitas province.
Daniils Harmss
Daniils Harmss (Дании́л Ива́нович Хармс, īstais vārds Daniils Juvačovs, dzimis 1905. gada 17. (30.) decembrī Sanktpēterburgā, miris 1942. gada 2. februārī Ļeņingradā) bija krievu prozaiķis, dzejnieks un dramaturgs, pazīstams kā apvienības "OBERIU" dalībnieks.
Tantala(V) oksīds
Tantala(V) oksīds (arī tantala pentoksīds, tantāla pentoksīds) ir ķīmiskais savienojums, tantala oksīds tā augstākajā oksidēšanas pakāpē +5. Tas ir inerts oksīds. Sastopams dabā minerālos tantalītā un kolumbītā. Eksistē arī minerāls tantīts, kas ir tīrs tantala pentoksīds, bet tas ir sastopams ļoti reti.
Daniils Harmss
Biogrāfija
Literāros sarīkojumos D. Harmss sāka piedalīties ap 1924. gadu. Šajā laikā viņš interesējās par krievu modernistu dzeju, sevišķi par "aizprāta" valodas eksperimentiem Veļimira Hļebņikova un Alekseja Kručoniha dzejā. 1927. gadā krievu modernistu rakstnieku grupējums ieguva nosaukumu "OBERIU" (ОБЭРИУ, saīsinājums no Объединение реального искусства jeb Reālās mākslas apvienība), kurā Harmss darbojās kopā ar Aleksandru Vvedenski, Nikolaju Zabolocki, Konstantinu Vaginovu, Igoru Bahterevu un citiem. Spilgtākā apvienības publiskā uzstāšanās bija sarīkojums "Trīs kreisas stundas" 1928. gada 24. janvārī, kurā tās dalībnieki teatralizētā priekšnesumā lasīja savus darbus un tika izrādīta Harmsa luga "Elizabete Bam".
Tantala(V) oksīds
Kristāliskā struktūra
Līdz 1360 °C stabils ir β-Ta2O5 — balti kristāli, blīvums 8,18 g/cm3, kušanas temperatūra 1787 °C. Pieder rombiskajai singonijai, telpiskā grupa Pna2 (4. kristālu klase), kristāliskā režģa parametri: a=0,6198 nm, b=4,029 nm, c=0,3888, Z=11.
Daniils Harmss
Biogrāfija
1927. gadā Harmss pievērsās bērnu literatūras sacerēšanai, no 1928. līdz 1931. gadam iznāca deviņas viņa stāstu un dzejoļu grāmatas bērniem.
Dukuļi
Dukuļi var būt:
Tantala(V) oksīds
Kristāliskā struktūra
Virs 1360 °C stabils ir α-Ta2O5 — pelēki kristāli, blīvums 8,37 g/cm3, kušanas temperatūra 1887 °C. Pieder tetragonālajai singonijai, telpiskā grupa I41/amd (18. kristālu klase), kristāliskā režģa parametri: a=0,381 nm, c=3,609 nm, Z=6.
Daniils Harmss
Biogrāfija
1931. gada decembrī Harmsu un Vedenski arestēja, apvainojot pretpadomju literatūras sacerēšanā. Sākumā Krievijas NKVD Valsts politiskās pārvaldes kolēģija Harmsam piesprieda trīs gadus labošanas darbu nometnē, taču spriedumu aizstāja ar izsūtīšanu uz Kurskas pilsētu, kur Harmss pavadīja laiku no 1932. gada jūlija līdz oktobrim.
Tantala(V) oksīds
Kristāliskā struktūra
Abas modifikācijas sastāv no TaO6 oktaedriem un TaO7 pentagonālām bipiramīdām. Pārvēršanās no vienas uz otru formu notiek lēni. Ta2O5 kristālisko struktūru ir grūti pētīt, jo lielos daudzumos tantala pentoksīds ir vai nu polikristālisks, vai amorfs.
Daniils Harmss
Biogrāfija
Pēc atgriešanās Harmsa iespējas publicēties mazinājās, viņa materiālais stāvoklis pasliktinājās. Šajā laikā viņš sarakstīja prozas ciklu "Gadījumi", garstāstu "Vecene" un citus prozas un dzejas darbus, kas mūsdienās tiek uzskatīti par viņa daiļrades nozīmīgāko daļu.
Tantala(V) oksīds
Ķīmiskās īpašības
Tantala pentoksīds šķīst fluorūdeņražskābē, kā arī reaģē ar kālija hidrogēnfluorīda un fluorūdeņražskābes maisījumu:
Daniils Harmss
Biogrāfija
1941. gada augustā, pēc nacistiskās Vācijas uzbrukuma Padomju Savienībai, Harmsu arestēja par neslavas celšanu padomju valstij un sakāvnieciska noskaņojuma izplatīšanu. Lai izvairītos no nošaušanas, viņš simulēja psihisku saslimšanu, tādēļ viņu ievietoja cietuma "Kresti" psihiatriskajā nodaļā, kurā viņš 1942. gada 2. februārī mira bada nāvē.
Tantala(V) oksīds
Ķīmiskās īpašības
Tantala pentoksīds var tikt reducēts par metālisku tantalu, izmantojot metāliskos reducētājus, piemēram, kalciju vai alumīniju:
Jūlija Stepanova
Jūlija Stepanova (ru; dzimusi Rusanova (Русанова) ) ir krievu vieglatlēte, startē vidējās skriešanas distancēs, specializējoties 800 m.
Daniils Harmss
Biogrāfija
1960. gadā ģenerālprokuratūra atzina Harmsu par nevainīgu un reabilitēja. Sākot no 1965. gada, Harmsa darbus pieaugušajiem sāka publicēt padomju presē, pirmā viņa pieaugušajiem domāto darbu grāmata Полёт в небеса iznāca 1988. gadā. Harmsa darbi padomju laikā izplatījās samizdatā, kā arī tika izdoti ārzemēs. 90. gados Krievijā izdots Harmsa darbu apkopojums 6 sējumos Полное собрание сочинений.
Jūlija Stepanova
Startējusi 2011. gada Pasaules čempionātā Tegu, Dienvidkorejā, kur sasniegusi finālu 800 m distancē. 2013. gadā Stepanovai tika piešķirta divu gadu diskvalifikācija par dopinga lietošanu. Sportistei tika anulēti visi rezultāti, kas sasniegti pēc 2011. gada marta.
Tantala(V) oksīds
Izmantošana
Tantala pentoksīds ir izmantots objektīvu lēcu ražošanā.
Daniils Harmss
Ārējās saites
Daniila Harmsa proza portālā "Satori"
Jūlija Stepanova
J. Stepanovas liecības bija nozīmīgas Krievijas vieglatlētikas delegācijas diskvalificēšanai par sistemātiskiem dopinga noteikumu pārkāpumiem. Savukārt pašai sportistei tika atļauts kā vienīgajai piedalīties 2016. gada Eiropas čempionātā Amsterdamā, kur viņa startēja kā Eiropas Vieglatlētikas asociācijas pārstāve.
2016. gada jūlijā tika paziņots, ka J. Stepanova varēs startēt kā neatkarīgā sportiste, kamēr visiem pārējiem Krievijas vieglatlētiem būs aizliegts piedalīties dopinga skandāla dēļ. Tomēr nepilnu mēnesi vēlāk SOK paziņoja, ka arī Stepanova nevarēs startēt tajās.
Paraļi
Paraļi (latgaliešu: Parali) ir ciems Zilupes novada Lauderu pagastā. Izvietojies pagasta ziemeļrietumu daļā 6,4 km no pagasta centra Lauderiem, 17,8 km no novada centra Zilupes un 305,8 km no Rīgas.
Fever
Fever (lv) var būt:
Pervomajska
Pervomajska var būt:
Svenči
Svenči ir ciems Dubnas pagastā, Augšdaugavas novadā. Atrodas 229 km attālumā no Rīgas.
Bērziņi
Bērziņi var būt:
Pervomajska (Luhanskas apgabals)
Pervomajska ir apgabala pakļautības pilsēta Ukrainas austrumos Luhanskas apgabalā. Izvietojusies apgabala rietumdaļā, ietilpst Alčevskas—Stahanovas aglomerācijā (kopā 513 000 iedzīvotāju (2001) ). Pervomajskas pilsētas padomei pakļautas Hirskes un Zolotes pilsētas un Nižņes un Toškivkas pilsētciemati (kopā 88,5 km², 71 149 iedzīvotāju (2011) ).
Paukle
Paukle (arī Paukļa, Paukše, Poukle, Poukule, augštecē - Pauklīte) ir Ičas labā krasta pieteka Balvu novadā.
Iztece pie Lazdukalna pagasta Drudžiem. Tek dienvidrietumu virzienā. Ietek Ičā pie Bonifacovas. Upi šķērso valsts autoceļi V489 (Tilža – Bērzpils) un P36 (Rēzekne — Gulbene). Tās krastos atrodas Dundenieki, Patmaļnīki, Beļauski, Gribkova, Mūramuiža. Upes labajā krastā - Berzīnes pilskalns.
Gaileiši
Gaileiši var būt:
Karaļa Filipa karš
Karaļa Filipa karš (saukts arī par Pirmo Indiāņu karu, Metakometa karu vai Metakometa sacelšanos) bija bruņots konflikts starp Ziemeļamerikas pamatiedzīvotājiem mūsdienu Jaunanglijā un angļu kolonistiem un viņu indiāņu sabiedrotajiem. Karš nosaukts tā galvenā indiāņu vadoņa, sačema Metakometa vārdā, pazīstama arī kā "Karalis Filips". Majora Benjamina Čērča vadībā angļi un sabiedrotie indiāņi karā guva virsroku un 1676. gada 12. augustā nogalināja Metakometu. Karš turpinājās Jaunanglijas ziemeļos (galvenokārt Menā) līdz 1678. gada aprīlim.
Annas (Zaubes pagasts)
Apdzīvotā vieta atrodas pie autoceļa V311, Nelabā ezera ziemeļu krastā.
Apdzīvotā vieta veidojusies ap kādreizējo Annas muižu (Annenhof). 1793. gadā šeit ieradies Garlībs Merķelis, lai strādātu par mājskolotāju Tranzē dzimtas bērniem, toreizējiem muižas īpašniekiem. Dzīvojot šeit līdz 1796. gadam viņš sarakstīja grāmatu vācu valodā "Latvieši, sevišķi Vidzemē, filozofiskā gadsimteņa beigās".
Annas muižā šobrīd iekārtota viesnīca un restorāns.
Alūksnes novada ģerbonis
Alūksnes novada ģerbonis ir viens no Alūksnes novada oficiālajiem simboliem. Apstiprināts 2010. gada 7. maijā. Ģerboņa autors ir Ivars Vecāns.
Heraldiskais apraksts
Ģerboņa vairoga pamatu veido purpursarkana un zila krāsa, kas viena no otras atdalīta ar šaurševronu robežstaba krāsu salikumā. Uz purpursarkanā fona ģerboņa augšējā daļā attēlota Bībele ar zelta rotājumiem un uzrakstu „A.D./1689.”
Purpursarkanais tonis un Bībele ģerbonī saglabāta no Alūksnes pilsētas ģerboņa. Uzraksts “A.D./1689.” (Anno Domini 1689) tulkojumā no latīņu valodas nozīmē "Tā Kunga 1689. gadā". 1689. gads ir gads, kurš norādīts pirmā pilnīgā Bībeles izdevuma latviešu valodā (tulkojis Ernests Gliks) titullapā. Zilais tonis simbolizē Alūksnes novada ūdeņus, savukārt trijstūrī novietotais robežstabs norāda, ka Alūksnes novads ir robežnovads.
Vēsture
2009. gadā Alūksnes novada ģerboņa izveidei izsludināja konkursu, kurā iesniedza vairāk kā 30 dažādas ģerboņa skices. Pēc novada iedzīvotāju un vērtēšanas komisijas vērtējuma par uzvarētāju skiču konkursā atzina Ivaru Vecānu.
2010. gada 7. maijā Alūksnes novada ģerboni apstiprināja Valsts Heraldikas komisija un to reģistrēja Kultūras ministrijas Ģerboņu reģistrā.
Jildizs
Strandža (bg) jeb Jildizs (tr) ir kalnu grēda Bulgārijas dienvidaustrumos un Turcijas Eiropas daļā.
Stiepjas ziemeļrietumu — dienvidrietumu virzienā. Uz dienvidrietumiem no kalniem atrodas Lejastrāķijas zemiene, uz austrumiem — Melnā jūra, bet uz ziemeļiem Augštrāķijas zemiene. Augstākā virsotne — 1031 metru augstā Mahja (Mahya Dağı) Turcijas teritorijā. Kalnu Bulgārijas daļā izveidots Strandžas dabas parks (Природен парк Странджа).
Īvāns
Īvāns var būt:
Polijas Sejms
Polijas Republikas Sejms (pl) jeb vienkārši Sejms (Sejm) ir apakšpalāta Polijas Republikas parlamentam. Tajā ir 460 deputāti, kurus ievēl uz četru gadu termiņu. Polijas augšpalāta ir Polijas Senāts.
Barsuki
Barsuki var būt:
Indonesia AirAsia
PT Indonesia AirAsia, pazīstama kā Indonesia AirAsia, ir 1999. gadā dibināta Indonēzijas zemo cenu lidsabiedrība, Malaizijas lidsabiedrības AirAsia struktūrvienība.
Lidsabiedrība dibināta 1999. gadā kā Air Wagon International un to dibināja Indonēzijas prezidents Abdurahmans Vahids. Ar pāsreizējo nosaukumu lidsabiedrība darbojas kopš 2005. gada.
Bez vietējiem reisiem 2023. gadā Indonesia AirAsia veica lidojumus uz 6 valstīm (tās ir Austrālija, Kambodža, Malaizija, Singapūra Taizeme, Vjetnama).
Pīteri
Pīteri ir ciems Zilupes novada Lauderu pagastā. Izvietojies pagasta centrālajā daļā 3,6 km no pagasta centra Lauderiem, 15 km no novada centra Zilupes un 302,9 km no Rīgas.
Apdzīvotā vieta izvietojusies nomaļus no vietējas nozīmes autoceļiem, netālu no Gumineicas upītes ietekas Istrā.
Troļļi 2
"Troļļi 2" (en) ir 2020. gada ASV datoranimācijas kinokomēdija, kuras režisori ir Volts Dorns un Deivids Smits. Filma ir turpinājums 2016. gada filmai "Troļļi".
Kera
Kera var būt:
Svetļici
Svetļici ir ciems Goliševas pagastā, Kārsavas novadā. Atrodas 293 km attālumā no Rīgas.
Borisovka
Borisovka var būt:
25I-NBOMe
25I-NBOMe (2C-I-NBOMe, saīsinājumā arī "25I") ir fenetilamīna grupas psihoaktīva viela ar psihodēliskām īpašībām. Tā ir atvasināta no citas psihodēliskas vielas — 2C-I. 25I-NBOMe 2003. gadā atklāja ķīmiķis Ralfs Heims Berlīnes Brīvajā universitātē, publicējot savu atklājumu doktora disertācijas darbā. Vēlāk savienojumu izmēģināja Deivida Nikolsa vadītā komanda Purdue Universitātē.
Viela ir līdzīga citām NBOMe klases vielām, it īpaši 25B-NBOMe un 25C-NBOMe. Pēc 2014. gada aptaujas tika noskaidrots, ka tā ir visbiežāk lietotā NBOMe klases viela.
Izplatība un toksicitāte
25i-NBOME pārdošana izklaides mērķiem tika uzsākta 2010. gadā un kopš šī laika ir strauji augusi tās izplatība. Tā kā viela ir aktīvi mikrogramu devās (vidējā deva aptuveni 600 ug), tad tā, līdzīgi kā LSD, tiek izplatīta markās. Legālā statusa dēļ ir ļoti lēta — viena deva vairumtirdzniecībā nereti maksā vien dažus centus. Daudzi to izmanto, lai vielu iepirktu un realizētu tālāk krietni dārgāk, cenšoties pārdot to arī kā LSD un gūstot ievērojumus ienākumus. 25i-NBOME un LSD efekti ir līdzīgi un daudziem neatškirami, bet 25i-NBOME ir ievērojami toksiskāks. Tikai nedaudz pārsniedzot parasto, izklaides mērķiem domāto devu, 25i-NBOME var izraisīt dzīvībai bīstamus veselības traucējumus. Dažu gadu laikā pasaulē no 25i-NBOME ir miruši vairāki cilvēki.
Živinbuds
Živinbuds (lietuviešu: Živinbudas, Żywibund vai Rimgaudas, Ryngold, senkrievu: Живинъбоудъ) bija viens no pieciem augstākajiem Lietuvas kunigaišiem (senkrievu tekstā: кнѧзи Литовьскии), kas 1219. gadā noslēdza miera līgumu ar bijušā Kijevas lielkņaza Romāna Mstislaviča dēliem Volīnijas kņaziem Daniēlu un Vasiļko. Tā kā šis ieraksts ir vienīgā zināmā liecība par šo Lietuvas valdnieku, tad visi uzskati par viņa stāvokli un radniecību ir diskutējami. Indriķa hronikas tekstā Živinbuda vārds nav pieminēts, tas nozīmē, ka viņa zemes karaspēks nav piedalījies karagājienos uz Senlatviju.
25I-NBOMe
Izplatība un toksicitāte
Viela dažās valstīs ir aizliegta. Latvijā pagaidu aizliegto vielu sarakstā to iekļāva 2013. gada decembrī.
Živinbuds
Viņa priekštecis varētu būt vienīgais vārdā nenosauktais lietuviešu valdnieks ir 1213. gada karagājienā uz Lielvārdi nogalinātais karavadonis, kas noticis vēl pirms Volīnijas metrikā minētā līguma vai arī Indriķa hronikā pieminētais karavadonis Steksis.
Dzudzilo
Dzudzilo var būt:
Živinbuds
Vārda cilme
Personvārda "Živinbuds" cilme ir neskaidra. Mūsdienu lietuviešu valodā nav šāda vārda. Līdzīgākie uzvārdi ir Gaivenis, Gyvys, Gyvytė, Gaivelis, Žyvatauskas, Žyvatkauskas, kuru pamatā ir vārda saknes gaiv-, gyv- vai žyv- (lietuviešu vārda gyvenimas = "dzīvība" varianti dialektos). Salikteņa otrā daļa varētu būt cēlusies no saknes -būt (būtis = "būšana").
Tātad senais vārda nozīme varētu būt skaidrojama kā "būt dzīvam" jeb "dzīvīgais".
Radžs Kapurs
Radžs Kapurs (en; dzimis, miris ) bija hindu kinoaktieris, producents un režisors. Ievērojamās Kapuru ģimenes pārstāvis.
Tiek uzskatīts par vienu no ietekmīgākajiem un izcilākajiem aktieriem un filmu veidotājiem Indijas kino vēsturē. Saukts par Indijas kino Klārku Geiblu.
Filmējies tādās filmās kā "Četri ceļi", "Kungs 420", "Labs cilvēks", "Zeme, pa kuru tek Ganga", "Sangama", "Mans vārds ir Klauns". 11 reizes saņēmis Filmfare balvu, 3 reizes — Nacionālo kino balvu. Radža Kapura vārdā nosaukta Filmfare balva par mūža ieguldījumu. Divas reizes nominēts Kannu kinofestivāla galvenajai balvai Zelta palmas zaram. Žurnāls Time Kapura attēloto Radža lomu filmā "Klaidonis" (Āvārā, 1951) iekļāvusi savā visu laiku izcilāko tēlojumu sarakstā.
Sriwijaya Air
Sriwijaya Air ir 2002. gadā dibināta Indonēzijas lidsabiedrība. 2023. gadā lidsabiedrība veica tikai vietējos avioreisus.
Loštice
Loštice (cz) ir pilsēta Čehijā, Olomoucas apgabala Šumperkas apriņķī pie Tršebūvkas upes. Siera ražošanas centrs - tiek ražots Olomoucas siers (Olomoucké syrečky).
Vēsture
Rakstos pirmoreiz minēta 1267. gadā. Ilgu laiku pilsēta atradās Hābsburgu impērijas sastāvā, tās vāciskais nosaukums bija Lošica (de). No 1918. gada - Čehoslovākijas sastāvā. Pēc Otrā pasaules kara, pamatojoties uz Beneša dekrētiem, tika padzīti pilsētas vācu iedzīvotāji. Kopš 1993. gada - Čehijā.
Dear Basketball
Dear Basketball ("Dārgais basketbol" vai "Mīļais basketbol") ir 2017. gada animācijas īsfilma. Īsfilmas režisors un animators ir Glens Kīns, bet scenārija autors un stāstītājs ir Kobe Braiants. Filmas sižets ir balstīts uz Kobes Braianta vēstuli, ko publicēja vietnē The Players' Tribune, kurā viņš paziņoja par savu aiziešanu no basketbola.
Sentpītera pagasts (Antigva un Barbuda)
Pagasta administratīvais centrs un lielākā apdzīvotā vieta ir Perema. Pagasta kopējā platība ir 32,37 km², pēc 2011. gada datiem pagastā dzīvo 5269 iedzīvotāji. Tas ir piektais lielākais Antigvas un Barbudas pagasts pēc platības un piektais lielākais pagasts pēc iedzīvotāju skaita.
Celibāts
Celibāts (la, no caelebs — neprecējies) ir vairākās reliģijās (kristietībā, jogā, budismā u.c.) sastopama klerikāļu dzīve bezlaulībā un atturēšanās no seksuāliem sakariem, lai nekas sadzīvē nenovērstu no garīdznieka vienīgā dzīves uzdevuma: kalpošanas Dievam. Kristietībā dažās konfesijās tas ir obligāts priekšnoteikums konkrētām hierarhijas pakāpēm, bet citās tikai rekomendējama izvēle.
Vilhelms Arnts
Vilhelms Arnts (de, 1838-1895) bija vācu vēsturnieks, viens no Indriķa hronikas pētniekiem.
Dzīvesgājums
Dzimis 1838. gada 27. septembrī Lobzenā (tagad Lobžeņica Polijā), mācījās Elbingas un Kulmas skolās, 1858. gadā sāka studēt vēsturi Berlīnes Humbolta universitātē, vēlāk pārgāja uz Getingenes Universitāti, kur 1861. gadā ar izcilību aizstāvēja promocijas darbu (Dr. phil. summa cum laude) par viduslaiku vēstures tēmu. 1875. gadā Leipcigas Universitātē habilitējās un ieguva ārkārtas profesora vietu. Līdztekus strādāja par vācu viduslaiku vēstures pirmtekstu Monumenta Germaniae Historica krājuma redaktoru, kas iznāca 1884. un atkārtoti 1887. gadā.
Miris 1895. gada 10. janvārī Leipcigā.
Indriķa hronikas tulkojums
1874. gadā Vilhelms Arnts izdeva Indriķa hronikas neinterpolēto latīņu tekstu ar komentāriem. Tā pamatā bija ar Skodeiska kodeksa (17. gs. noraksts) tekstu papildināts Zamoisku kodekss (14. gs.), ievērojot Rēveles un Ūksenšernas manuskriptus (16. gs.), neņemot vērā neinterpolēto Tolla manuskriptu un uzskaitot gandrīz visus lasījuma variantus. Izdevumā konstatējamas teksta kļūdas, piemēram, kas pārnākušas no iespiestā Grūbera-Hanzena teksta. Izdevums tika radīts, izdevējam nesaskatot, ka Hannoveres manuskripts ir par pazudušu uzskatītais Ūksenšernas kodekss, visas interpolētās grupas ciltstēvs, bet īpaši nepietiekami saprotot radnieciskās attiecības starp dažādiem eksistējošiem rokrakstiem. V. Arnta sagatavotais Indriķa hronikas izdevums latīņu valodā noderēja par pamatu tās tulkojumiem latviešu, krievu un angļu valodā.
Benuā
Benuā var būt:
Korporatīvā identitāte
Korporatīvā (vizuālā) identitāte ir elementu kopums, kur "vizuālie simboli ir ātrs un piesātināts veids, kā nodot sabiedrībai vienkāršu priekšstatu par uzņēmumu un tiem piemīt ievērojama emocionālā vērtība” . „Jau ilgus gadus organizācijas identitāte tiek pētīta un saistīta ar vizuālo elementu pētniecību”.
Vizuālās identitātes loma organizācijā
Pastāv vairāki uzskati par vizuālās identitātes lomu organizācijā, piemēram, vizuālā identitāte ir “vēlamais organizācijas tēls,kas iegūts un tiek komunicēts sabiedrībai ar vizuālās komunikācijas palīdzību”, un tās galvenais uzdevums ir nodrošināt organizācijas atpazīstamību. „Identitāte ir stratēģisks jautājums, jo tas, kā organizācija izskatās un darbojas ietekmē to, ko sabiedrība domā par to”. Pētniecības rezultātā izstrādāts arī vizuālās identitātes modelis (skatīt 1.attēlu), kur tas „ilustrē procesu, kā organizācijas vizuālā identitāte ietekmē sabiedrības uztveri un viedokli par organizāciju”
Pētniecībā skaidro, ka „visas lietas, ko mēs redzam, dzirdam vai pat jūtam, kā smaržu veido konceptu, kas pazīstams kā vizuālā identitāte”. Teorētiskajā literatūrā pētnieki apraksta arī pazīmes, kādas piemīt organizācijas vizuālajai identitātei. „Vizuālo identifikāciju sistēmas (logo un citas grafiskā dizaina izpausmes) var paust, pārstāvēt un izrādīt organizācijas būtību”.
Balmers savā pētījumā skaidro trīs vizuālajai identitātei piemītošās pazīmes: „Vizuālās identitātes jēdziens ir diezgan atšķirīgas un cieši sasaistās ar tādiem konceptiem, kā mārketings un komunikācija, tā ir jāizprot un jāuztver kā sastāvdaļa no organizācijas panākumiem”. „Vizuālās dimensijas viscaur organizācijā tiek pārkārtotas un paziņotas auditorija i, jo īpaši tad, ja organizācija maina savu vizuālo identitāti, vai nu, lai iegūtu lielāku tirgus profilu vai parādītu jaunas organizatoriskās formas”.
„Organizācijas vadības mērogā organizācijas identitātei ir jākalpo par stratēģisku instrumentu līdzsvara atrašanai starp organizācijas kultūru iekšējās grupās un organizācijas tēliem ārējās grupās, tādēļ organizācijas vadības uzdevums ir ne vien izzināt organizācijas tēlu ārējās mērķgrupas un šo mērķgrupu gaidas, lai piedāvātu tām to, ko tās vēlas, bet arī saglabāt savas organizācijas kultūras oriģinalitāti un tās izpausmes it visā organizācijas darbībā. Respektīvi, organizācijai ir jāprot ne tikai paveikt to, ko no tās gaida, bet arī patīkami pārsteigt, jo bez tā nav iespējams saglabāt lojālas attiecības ar ārējām mērķgrupām, kas citādi agri vai vēlu apnikuma vai kāda cita impulsa vadītas var pārorientēties uz citām, pievilcīgākām organizācijām "
„Organizācijas vizuālā identitāte ietver visus saskatāmos un izmērāmos elementus, kas piemīt organizācijas identitātei un tās visaptverošu vizuālo noformējumu, tostarp - bet ne tikai - tās nosaukumu, logo, saukli, krāsu paleti un arhitektūru”. „Vizuālā identitāte strādā kā identifikācijas karte, kas spēj ietekmēt sabiedrības un organizācijas partneru uztveri par organizāciju”. Tāpat, „Vizuālās identitātes veidošanas procesā, lai panāktu pilnīgāku asociatīvo ietekmi uz uztvērēju, svarīgi ir zināt un izmantot krāsu simbolismu”
Korporatīvā vizuālā identitāte
Literatūrā figurē jēdziens kolektīvā vai korporatīvā identitāte, kas būtu atbilstošāks jēdziens, ko apskatīt šī pētījuma kontekstā. Korporatīvās identitātes jēdzienu Gabrišs savā pētījumā par organizāciju identitāti skaidro, kā procesu, kur „indivīds ar savām vērtībām un uzskatiem, redzējumu iesaistās organizācijā, satiek sev līdzīgi domājošus indivīdus, mijiedarbojas un komunicē ar tiem savā starpā, nosakot pusēm kopīgo un vienojošo, attiecinot to uz organizācijas galvenajiem mērķiem, stratēģijām un identitāti, šīm abām pusēm veidojot savu noteikto un svarīgo kolektīvo identitāti, kas rada arī kopīgu attieksmi un noteiktu uzvedību visām pusēm.”. No tā saprotams, ka organizācijas identitāte veidojas no tajā esošo indivīdu vērtībām un uzskatiem. Organizāciju kontekstā vizuālā identitāte pētījumos tiek skaidrot ar jēdziena ”korporatīvā vizuālā identitāte” palīdzību. „Vārdnīcu definīcijas korporatīvās identitātes jēdzienā identitāti galvenokārt asociē ar dizainu - logo, mājas stilu un uniformām”. Visi minētie elementi tiek izmantoti organizācijas izdales materiālos, reklāmās, mājas lapā, kā arī telpu interjerā, apģērbā un transportlīdzekļos. „Korporatīvā vizuālā identitāte ir organizācijas instruments, ar kura palīdzību organizācija sevi prezentē tās iesaistītajām pusēm”. Tāpat citā literatūrā korporatīvo identitāti pētnieki skaidro kā "logotipu vai organizācijas tēlu un dažādas citas vizuālās izpausmes, kas skaidro/parāda uzņēmuma identitāti” . „Korporatīvā identitāte ietver sevī vairākas disciplīnas, starp kurām ir arī vizuālā identitāte un korporatīvās identitātes dizains”
“Korporatīvā vizuālā identitāte ietver tādus elementus, kā vārdu, simbolu un/vai logo, tipogrāfiju, krāsas, saukli un papildus grafiskās zīmes.“ Visi šie elementi izsaka organizācijas vērtības un rakstura iezīmes.
„Korporatīvās vizuālās identitātes elementi tiek izmantoti komunikācijā un pielietoti organizācijas reprezentatīvajos materiālos, piemēram uz ēkām, automašīnām un korporatīvajā apģērbā”.
Van den Boša savā pētījumā skaidro, ka korporatīvo vizuālo identitāti ir iespējams skatīt caur trīs dažādām perspektīvām:
Sebastiāns Kurcs
Sebastiāns Kurcs (de,, dzimis ) ir Austrijas politiķis, no 2017. gada decembra līdz 2019. gada maijam bija Austrijas kanclers, atgriežoties amatā 2020. gada 7. janvārī. Kopš 2017. gada maija viņš ir Austrijas Tautas partijas līderis. Pirms tam, no 2013. līdz 2017. gadam, bija Austrijas ārlietu ministrs.
Pļepļi
Pļepļi (arī Plepļi, latgaliešu: Plepli) ir ciems Zilupes novada Lauderu pagastā. Izvietojies pagasta centrālajā daļā 1,9 km no pagasta centra Lauderiem, 13,4 km no novada centra Zilupes un 301,3 km no Rīgas.
Apdzīvotā vieta izvietojusies nomaļus no vietējas nozīmes autoceļiem.
Hasans al Banna
Hasans Ahmeds Abdulrahmans Muhammads al Banna, plašāk pazīstams kā Hasans al Banna (ar; dzimis 1906. gada 14. oktobrī, miris 1949. gada 12. februārī) bija ēģiptiešu skolotājs un imāms, vislabāk pazīstams kā Ēģiptes Musulmaņu brālības dibinātājs un tās līderis visa sava mūža garumā. Viņš radīja un attīstīja sunnītu islāma pasaulē urbanizētu fundamentālismu, kas kļuva par alternatīvu vahābisma konservatīvajam fundamentālismam.
Agrīnā dzīve
Hasans al Banna ir dzimis 1906. gada 14. oktobrī Mahmudijas pilsētā Ēģiptes ziemeļos. Viņa tēvs bija reliģiozs, un sākotnēji al Banna mācījās tradicionālā islāma skolā (kuttāb). 12 gadu vecumā iestājās sekulārā valdības skolā, kurā viņš pastiprināti mācījās arābu valodu. Jau šajā laikā al Banna izrādīja dziļu interesi par reliģiskiem jautājumiem, viņš iesaistījās sūfismā un mūža garumā turpināja ar to asociēties.
Studenta gados “Zinātņu namā” Dār Al-‘Ulūm Kairā (pedagoģijas skolā ar Rietumu izglītības programmu) al Banna pievienojās dažādām islāma izglītības biedrībām, tomēr viņš drīz saprata, ka šāda veida reliģiskā aktivitāte ir nepietiekama, lai Ēģiptes sabiedriskajā dzīvē atgrieztu islāma ticības statusu. Al Bannam likās, ka ir nepieciešams vairāk aktīvisma, tāpēc viņš organizēja studentus no dažādām universitātēm un sāka sludināt savas idejas mošejās un populārās pulcēšanās vietās.
Pēc absolvēšanas 1927. gadā viņš tika pieņemts darbā par arābu valodas skolotāju Ismailijas pamatskolā. Šeit atradās Suecas kanāla kompānijas galvenā mītne un ievērojama ārzemnieku kopiena. Ismailijā al Banna sāka sludināt savas idejas nabadzīgiem musulmaņu strādniekiem, sīktirgotājiem un ierēdņiem. Viņš brīdināja neaizrauties ar liberālo eiropiešu dzīvesveidu un par tā sekām, tādējādi viņa ideju piekritējos radot bailes un satraukumu.
Musulmaņu brālība
1928. gada martā Hasans al Banna dibināja “Musulmaņu brālību”. Organizācijas galvenais lozungs bija: „Allāhs ir mūsu mērķis, Pravietis ir mūsu vadonis, Korāns ir mūsu konstitūcija, džihāds ir mūsu ceļš, un nāve Allāha ceļā ir mūsu augstākais sapnis”. Pirmajos četros pastāvēšanas gados galvenais mērķis bija uzņemt biedrus, izveidojot jaunus atzarus Nīlas deltas abās pusēs. Ātrā un ievērības cienīgā brālības izplatīšanās radīja valdības pretestību, it īpaši no premjera Ismaīla Sidki Pašas.
1932.—1933. gada mijā al Bannu nosūtīja uz Kairu, un viņa grupa apvienojās ar Islāma Kultūras biedrību, izveidojot pirmo “Musulmaņu brālības” atzaru, kas pēc tam kļuva par biedrības galveno mītni. Šajā periodā atzaru skaits pieauga no 1500 līdz 2000, lielākā daļa no kuriem pārvaldīja skolas, klīnikas un citas labklājības institūcijas. Tāpat tika izveidoti atzari Sudānā, Sīrijā un Irākā, un biedrības publikācijas tika izplatītas daudzās musulmaņu valstīs.
Savas politiskās karjeras sākumā al Bannam nebija rūpīgi izstrādātas programmas un tā vienkārši balstījās uz islāma svarīgumu. Laika gaitā viņš radīja ideju par islāmu kā reliģiju, kas iekļauj sevī visus cilvēka dzīves un izturēšanās aspektus. Par “Musulmaņu brālības” mērķi viņš noteica jaunas paaudzes radīšanu, kas spēj saprast islāma būtību un rīkoties saskaņā ar to. Viņš ticēja, ka islāms spēj atrisināt problēmas Ēģiptē un visā islāma pasaulē. Viņš mudināja aizstāt laicīgās valsts institūcijas pret islāmiskām un pieprasīja lielas reformas, tomēr al Banna nesludināja vardarbību savu politisko mērķu sasniegšanai. To pierāda fakts, ka vairāki organizācijas biedri kandidēja vēlēšanās vairāk nekā vienu reizi un zaudēja. Al Banna uzskatīja Ēģiptes režīmu par leģitīmu un centās strādāt ar sistēmu. Citu Ēģiptes partiju nosodījums viņam izpaudās nevis kā daudzpartiju sistēmas noliegšana, bet kā to korupcijas un manipulāciju noliegšana.
1939. gadā sakarā ar arābu-ebreju konfliktu Palestīnā, al Banna no jauna definēja „Musulmaņu brālības” ideoloģiju, līdz ar to pārvēršot to par politisku organizāciju. Organizācija balstās uz trīs principiem: islāms ir visaptveroša sistēma, kura pašattīstas (mutakāmil bi- dhātih), un ir maksimālais dzīves ceļš visās tās sfērās; islāms emanē no diviem pamatprincipiem: Korāna un pravietiskās tradīcijas (Sunnah); islāms iederas visos laikos un vietās. Al Banna pasludināja savu kustību par sunnītu tradīcijas un sunnītu ceļa, salafiyyah vēsts un islāma reformistu uzskatu mantinieku. „Musulmaņu brālības” programmu sastādīja divi punkti: pirmkārt, mērķis padarīt kustību par starptautisku, cīnoties ne tikai par Ēģiptes, bet arī par visu musulmaņu valstu atbrīvošanos no rietumu kontroles; otrkārt, pienākums izveidot brīvu islāma valdības formu.
Līdz Otrā Pasaules kara beigām al Banna bija kļuvis par atzītu politisku figūru, un “Musulmaņu brālība” parādīja sevi kā nopietnu spēku, prezentējot sevi kā politisko alternatīvu. Tāpat kā dažās citās partijās, tika radīts militārais spārns, lai nogalinātu politiskos pretiniekus. Brālība sasniedza savu augstāko punktu Arābu — Izraēlas kara laikā, kurā “Musulmaņu brālība” piedalījās ar saviem paramilitārajiem formējumiem, taču biedrības izplatīšanās, ietekmes palielināšanās un militārā spēka pieaugums radīja nesaskaņas ar valdību. 1949. gada 12. februārī al Bannu noslepkavoja policijas aģenti. Mūsdienās viņa radītā kustība iedvesmo lielāko daļu mēreni islamisko organizāciju islāma pasaulē, un tā vēl joprojām ir vadošais ideoloģiskais spēks islāmisma izplatībā.
2017.—2018. gada Pasaules kauss biatlonā — 1. posms
'''2017.—2018. gada Pasaules kauss biatlonā — 1. posms''' ir šīs sezonas iesākošais posms un tas notika Zviedrijā, Estešundā no 26. novembra līdz 3. decembrim.
Dekšņi
Dekšņi var būt:
2018. gada Volta a Catalunya
2018. gada Volta a Catalunya bija šosejas riteņbraukšanas daudzdienu sacensības, kas notika no 19. līdz 25. martam. Tā bija 98. reize, kad notika Volta a Catalunya sacensības un tās bija devītās sacensības 2018. gada UCI Pasaules tūres kalendārā.
Otro gadu pēc kārtas un trešo reizi karjerā sacensībās uzvarēja  braucējs Alehandro Valverde. Valverde uzvarēja otrajā un ceturtajā posmā, pārņemot sacensību vadību un arī kalnu braucēja līdera krekliņu, ko saglabāj līdz sacensību beigām, pēc savas otrās uzvaras posmā. Viņš finišēja ar 29 sekunžu pārsvaru pār tuvāko sāncensi, komandas biedru Nairo Kintanu, pēc tam, kad Kintanas tautietis Egans Bernals () izstājās kritiena dēļ sacensību pēdējā dienā. Pjedestālu noslēdza  sportists Pjēra Latūra, vēl 18 sekundes aiz Kintanas; Bernala izstāšanās ļāva Latūram uzvarēt jauno braucēju klasifikācijā. Sprintu klasifikācijā uzvarēja Ljuiss Mass ('), bet ' uzvarēja komandu klasifikācijā, jo pirmās divas vietas papildināja Marka Solera piektā vieta.
Komandas
Tā kā Volta a Catalunya bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu. Divām no UCI profesionālajām kontinentālajām komandām, ' un ', tā bija debija UCI Pasaules tūres līmenī.
Maršruts
Pilns sacensību maršruts tika izziņots 2018. gada 12. martā.
Dārza zemene
Dārza zemene jeb lielogu zemene (Fragaria × ananassa) ir rožu dzimtas hibrīdaugs, kas ir Čīles zemenes (F. chiloensis) un Virdžīnijas zemenes (F. virginiana) krustojums. Tās plaši kultivē visā pasaulē to garšīgo augļu dēļ. To augļi botāniski nav ogas, bet gan sulīgie riekstiņu kopaugļi.
Pārliecinoši vislielākā zemeņu raža tiek iegūta Amerikas Savienotajās Valstīs (2012. gadā novāca 1,37 miljonus tonnu, kas ir aptuveni 30% no pasaules ražas). Nākamās valstis ir Meksika, Turcija, Spānija un Ēģipte.
Aleksandrs Benuā
Aleksandrs Benuā (, dzimis, miris ) bija krievu mākslinieks, scenogrāfs, mākslas kritiķis un teorētiķis. Viens no mākslinieku apvienības "Mir isskustva" dibinātājiem un tās ideologs. Segeja Djagiļeva "Ballets Russes" scenogrāfs.